4-1-1956 Kirkelig statestik. I året der er gået, er der i Gråsten sogn blevet døbt 19 drenge og 12 piger, konfirmeret 18 drenge og 18 piger samt begravet 13 mænd og 12 kvinder.
12-1-1956 Apoteker A. K. Andersen fylder 50. Apoteker Andersen er født i Mariager og er søn af Apoteker A. Chr. Andersen og hustru. Han begyndte som diciple på Jels Apotek. Senere dygtiggjorde han sig gennem studier i Amerika og blev i 1930 cand. parm. og ansattes som Provisor på Gråsten Apotek hvor han for nogle år siden fortsatte som Apoteker efter sin far.
16-1-1956 Den lille gøglervogn. Arbejdernes Radio- og Fjernsynsklub afholder vinterfest på Hotel Gråsten. "Den lille Gøglervogn" kommer tilstede, så der efterlyses amatører til forskellig optæden.
Apoteker A. K. Andersen
(Akivet er meget interesseret i et bedre billede af Apotekeren)
19-01-1956 En gammel gråstener, rentenyder Johs. Chr. Weber, A. D. Jørgensensgade, er død i en alder af godt 90 år. Gamle Weber var ansat som kusk hos Hertug Ernst Günther på Gråsten Slot.
21-1-1956 25 års bank-jubilæum. Banjkfuldmægtig Svend Aage Møller, Gråsten Bank, kan i dag fejre 25 årsdagen for sin ansættelse i banken. Møller, der er født i Skærbæk, fik sin første bankuddannelse i den lokale bank og kom som assistent til Gråsten Bank i 1931.
27-1-1956 Forretningsovertagelse. Mælkehandler P. Christensen, Ahlefeldvej, Gråsten, har solgt sin Mælketur samt Mejeriudsalget på Ahlefeldvej til P. Lorenzen, Bolderslev, med overtagelse 1. februar.
27-1-1956 Ny formand for Gråsten Spejdertrop.
I spejderhuset i Konkel har der været afholdt forældremøde med valg af bestyrelse. Formanden lærer Aabenhus, bød velkommen. Ulveflokken fik ny leder efter P. Frydendah, nemlig politibetjent Berthelsen, der dog betingede sig medhjælp af en ældre spejder.